als_Latn dik_Latn sag_Latn
Ish-bashkëshorti akuzon për mashtrim Pamela AndersoninKioskë, slide, SUPLEMENTE Saturday, February 21st, 2015
Pak kohë më parë mediat rozë flisnin për një ndarje të radhës nga Pamela Anderson, por tashmë flitet se ka qëne bashkëshorti që e ka akuzuar për mashtrim. Më herët, shumë zera pranë saj thanë se ajo ka vendosur ti japë fund lidhjes me Rick Salomon, por duket se ky i fundit ka kërkuar që të ndahet nga ajo. Anderson ka bërë me dije se ka paraqitur kërkesën ligjore për divorc, por në fakt bashkëshorti i saj ka pohuar për mediat, se është ai që ka paraqitur një kërkese ligjore për anullimin e martesës, pasi pretendon se është mashtruar nga Pamela Anderson. Burime lidhur me Rick Salomon nuk kanë dhënë informacione në lidhje me mashtrimin, por theksojnë se Rick ka prova të forta se Pamela e ka mashtruar. Ai i ka kërkuar gjykatësit të mos marrë në konsideratë prona të përbashkëta për këtë martesë.
Ofendohet nga fansat, Iggy Azalea braktis rrjetet sociale
Kritikat e ardhura nga fansat për celulitin e saj, e kanë mërzitur tej mase Iggy Azalea, aq sa e kanë detyruar atë që ti thotë lamtumirë rrjeteve sociale. Teksa ajo ndodhej me pushime me të dashurin, disa foto të shkrepura nga paparacët e kanë revoltuar atë, pasi e kanë ofenduar tej mase. 24-vjeçarja australiane njoftoi të enjten se po largohej nga Twitter-i, pasi i dukej “negativ dhe i lodhshëm”. Iggy ka shkruar: “Profilet e mia në rrjetet sociale nga sot e tutje do të menaxhohen vetëm nga stafi. Mirupafshim”.
Lohan pozon për “Hunger”
Lindsay Lohan ka pozuar “topless” për setin fotografik të revistës ‘Hunger’. Gjatë intervistës për revistën në fjalë, ajo ka folur për të kaluarën e saj me probleme dhe për jetën aktuale në Londër. “Jam shumë më e lumtur në Londër. E dua dhe Nju Jorkun, por kam parë çdo gjë të mundshme atje. Nuk kam nevojë t’i përsëris nga e para”, ka thënë aktorja. Ajo ka folur edhe në lidhje me famën që fitoi në moshë shumë të vogël. “Kam nisur në botën e spektaklit që në moshën 3-vjeçare. Tani gjithçka është ndryshe me këto rrjetet sociale. Nuk ka më privatësi”, ka shtuar 29-vjeçarja.
Drake shet 500 mijë kopje për një javë
Albumi apo ‘mixtape’ i fundit i Drake, e që s’dihet saktësisht se çka është – ka befasuar “peshqit e mëdhenj” të muzikës botërore. Më shumë se gjysmë milioni kopje janë shitur në javën e parë që prej lansimit të albumit “If Youre Reading This It’s Too Late”. Drake befasoi kur lansoi pa asnjë paralajmërim albumin, por mungesa e promocionit nuk i ka penguar reperit që të tejkalojë edhe emrat tjerë të mëdhenj që lançuan projektet e tyre së fundmi. Drake në këtë album ka bërë edhe “diss” ndaj Tygas, i cili është bashkëpuntor i afërt i Chris Brown.
“Florence and the Machine” performon në Glastonbury
Grupi “Florence and the Machine” pritet të perfromojnë në festivalin e famshëm të Glastonburyt. Organizatorja e Festivalit, Emily Eavis, ka komentuar thashethemet se grupi do të performojë në skenën e Festivalit britanik. “Do t’i doja këtu edhe Florence”, ka thënë Eavis. “Unë e dua Florencen dhe do të ishte gjë e mirë sikur të performonte në Pyramid Stage, ajo asnjëherë nuk ka performuar këtu”. “Mendoj se ajo do të jetë e pranishme. Nuk e di se çfarë do të bëjë gjatë verës, por mendoj se do të jetë këtu”. Florence Welch ka thënë se është duke pritur vetëm një telefonatë për tu nisur drejt Glastonburyt. Glastonbury 2015 do të mbahet nga 24 deri më 28 qershor.
Swanepoel pozon e zhveshur për revistën “Maxim”
Karakteri i modeles së famshme Candice Swanepoel është duke e hijeshuar kopertinën e fundit të revistës “Maxim”. Ajo është njëra nga femrat më seksi në botë, ndërsa me postimin e fotografisë së fundit në profilin e saj në Instagram ka “ngufatur” fansat nga e gjithë bota. Megjithatë, edhe pse në skenë pozon e patrembur, e sigurt dhe seksi, super modelja Candice Swanepoel në intervistën e fundit për revistën “Maxim”, zbuloi se në fillim të karrierës së saj ishte shumë e trembur dhe e turpshme dhe se kishte nevojë për më shumë kohë për të kapërcyer pasigurinë dhe për të hyrë në fazën e të ndjerit mirë nën lëkurën e vet. “Kam mësuar të shikoj veten në vetën e tretë, sepse ajo vajzë në fotografi nuk jam unë. Ai është karakteri të cilin e kam krijuar për t’u përballur në mënyrën më të lehtë me vëmendjen e madhe të mediave. Më ka marrë shumë kohë derisa kam mësuar se si të kapërcej trembjen time”, ka thënë Swanepoel dhe ka pranuar se ndonjëherë ajo ndihet fajtore që jeton nga bukuria e saj. “Është e çuditshme që karriera të bazohet nga bukuria juaj dhe për këtë ndonjëherë ndihem fajtore. Por, kjo punë gjithashtu mbart edhe disa anë negative. Gjëja më e vështirë është kur dikush ju refuzon. Shumë vajza mësojnë se si të merren me këtë gjë, si të jenë të forta mendërisht dhe e njëjta gjë ka ndodhur edhe me mua. Prandaj sot, këto lloj gjërash nuk ndikojnë aspak tek unë”, – përfundoi Swanepoel.
als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn